pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีห่วงใยเยาวชนจากภัยออนไลน์ หวั่นปัญหาล่อลวงนำไปสู่ความสูญเสีย แนะผู้ปกครองดูแลการใช้โชเชียลมีเดียของบุตรหลานใกล้ชิด มอบหน่วยงานเกี่ยวข้องศึกษาแนวทางอุดช่องว่างกฎหมาย
วันจันทร์ที่ 17 ตุลาคม 2565
นายกรัฐมนตรีห่วงใยเยาวชนจากภัยออนไลน์ หวั่นปัญหาล่อลวงนําไปสู่ความสูญเสีย แนะผู้ปกครองดูแลการใช้โชเชียลมีเดียของบุตรหลานใกล้ชิด มอบหน่วยงานเกี่ยวข้องศึกษาแนวทางอุดช่องว่างกฎหมาย
นายกรัฐมนตรีห่วงใยเยาวชนจากภัยออนไลน์ หวั่นปัญหาล่อลวงนําไปสู่ความสูญเสีย แนะผู้ปกครองดูแลการใช้โชเชียลมีเดียของบุตรหลานใกล้ชิด มอบหน่วยงานเกี่ยวข้องศึกษาแนวทางอุดช่องว่างกฎหมาย
วันที่ 17 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความห่วงเยาวชนจากภัยออนไลน์ ที่ปัจจุบันมิจฉาชีพและผู้ไม่หวังดีแฝงตัวและเข้ามากระทําไม่เหมาะสมผ่านการล่อลวง (Grooming) และนําไปสู่การกระทําผิด อาทิ การล่วงละเมิดทางเพศ การข่มขู่แบล็กเมล จนอาจนําไปสู่ความสูญเสียต่างๆ
ทั้งนี้ มีข้อมูลการสํารวจจากความร่วมมือของหลายหน่วยงานต่างๆ ได้แก่ กองบัญชาการตํารวจสืบสวนสอบสวนอาชญากรรมทางเทคโนโลยี สํานักงานตํารวจแห่งชาติ กรมสอบสวนคดีพิเศษ (ดีเอสไอ) กระทรวงการพัฒนาสังคมและความมั่นคงของมนุษย์ (พม.) สํานักงานกองทุนสนับสนุนการสร้างเสริมสุขภาพ (สสส.) มูลนิธิอินเทอร์เน็ตร่วมพัฒนาไทย มูลนิธิศานติวัฒนธรรม ซึ่งได้สํารวจสถานการณ์เด็กกับภัยออนไลน์ 2565 ในเยาวชนกลุ่มตัวอย่างอายุ 9-18 ปี พบข้อมูลที่แสดงให้เห็นว่าเยาวชนอยู่ในความเสี่ยงที่จะเผชิญภัยออนไลน์
ตามข้อมูลระบุว่าจากเยาวชนกลุ่มตัวอย่าง 31,965 คน ร้อยละ 81 มีแท็บเล็ตหรือสมาร์ทโฟนของตัวเอง 64% มีอินเทอร์เน็ตที่บ้าน ร้อยละ 85 ใช้โซเชียลมีเดียทุกวันหรือเกือบทุกวันหรือเล่นเกมอย่างหนัก โดยเด็กกลุ่มตัวอย่างร้อยละ 54 เคยพบเห็นสื่อลามกอนาจาร ร้อยละ 36 มีประสบการณ์ถูกจีบในโลกออนไลน์ ซึ่งเป็นพฤติกรรมที่มีความเสี่ยงที่คนร้ายจะหลอกให้เด็กตกหลุมรัก ขอภาพลับ นัดพบเพื่อละเมิดทางเพศแล้วถ่ายรูปข่มขู่แบล็กเมล อาจนําไปสู่ปัญหาซึมเศร้าและอาจฆ่าตัวตาย นอกจากนี้ ยังมีภัยอื่นๆ อาทิ การถูกรังแกหรือบูลลี่ออนไลน์ การเข้าเว็บไซต์ผิดกฎหมาย อันตราย เล่นพนันออนไลน์ เป็นต้น
น.ส.ไตรศุลี กล่าวว่า นายกรัฐมนตรีรับทราบถึงข้อมูลปัญหาดังกล่าวและมีความห่วงใยต่อเยาวชนจากภัยออนไลน์ และเห็นว่าปัญหานี้จะต้องอาศัยความร่วมมือจากหลายส่วน ทั้งพ่อแม่ผู้ปกครองในฐานะผู้ใกล้ชิดมากที่สุด ต้องดูแลการใช้โซเชียลมีเดียของบุตรหลานอย่างใกล้ชิด มีการพูดคุยให้ข้อคิด คําแนะนําต่างๆ โรงเรียน สถานศึกษา หน่วยงานที่เกี่ยวข้องร่วมกันให้ความรู้ความเข้าใจถึงการใช้งานโซเชียลมีเดียอย่างถูกต้องและปลอดภัย
นอกจากนี้ นายกรัฐมนตรีขอให้หน่วยงานเกี่ยวข้องศึกษาในประเด็นที่ยังมีช่องว่างทางกฎหมาย เช่น กรณีที่ปัจจุบันยังไม่มีกฎหมายที่เอาผิดกับผู้ที่เริ่มมีพฤติกรรมการล่อลวงเด็กด้วยวัตถุประสงค์ทางเพศ (grooming) โดยยังไม่มีการพาไปหรือลงมือกระทําล่วงละเมิดทางเพศ เพื่อเป็นการป้องปรามการกระทําผิดตั้งแต่ต้นไม่รอจนเกิดการกระทําผิดและเสียหายก่อน เป็นต้น
รัฐบาลไทย-ข่าวทำเนียบรัฐบาล-ภาพข่าว : เปิดกิจกรรมการเสริมสร้างความเข้มแข็งให้ระบบและบริการสนับสนุนทางจิตใจ
วันอังคารที่ 30 สิงหาคม 2565
ภาพข่าว : เปิดกิจกรรมการเสริมสร้างความเข้มแข็งให้ระบบและบริการสนับสนุนทางจิตใจ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นางคยองซอน คิม ผู้อํานวยการองค์การยูนิเซฟประเทศไทย และคณะผู้บริหาร เปิดกิจกรรมการเสริมสร้างความเข้มแข็งให้ระบบแล
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขนางคยองซอน คิม ผู้อํานวยการองค์การยูนิเซฟประเทศไทย และคณะผู้บริหาร เปิดกิจกรรมการเสริมสร้างความเข้มแข็งให้ระบบและบริการสนับสนุนทางจิตใจ และจิตสังคมสําหรับเด็กและเยาวชนในประเทศไทย ขับเคลื่อนนโยบายเชิงรุกและสนับสนุนความร่วมมือทุกจากทุกภาคส่วน ให้เด็กและเยาวชนเข้าถึงการบริการด้านสุขภาพจิตเพื่อช่วยเหลือเด็กไทยและป้องกันปัญหาการฆ่าตัวตาย ที่ รพ.ศรีธัญญา จ.นนทบุรี *******************
ดาวน์โหลดภาพเพิ่มเติมได้ที่https://bit.ly/3cu7J8V
รัฐบาลไทย-ข่าวทำเนียบรัฐบาล-เปิดสถิติ! หลังรัฐใช้นโยบาย “สิทธิบัตรทองรักษามะเร็งทุกที่” มีผู้ป่วยเข้ารับบริการกว่า 6 แสนครั้ง
วันพุธที่ 31 สิงหาคม 2565
เปิดสถิติ! หลังรัฐใช้นโยบาย “สิทธิบัตรทองรักษามะเร็งทุกที่” มีผู้ป่วยเข้ารับบริการกว่า 6 แสนครั้ง
.....
นับตั้งแต่รัฐบาลขับเคลื่อนนโยบายผู้ป่วยโรคมะเร็ง (สิทธิบัตรทอง) สามารถใช้สิทธิรักษาในสถานพยาบาลของรัฐทุกที่ได้นั้น สปสช. รายงานว่าตั้งแต่วันที่ 1 ต.ค. 64 - 30 มิ.ย. 65 มีผู้ป่วยโรคมะเร็งเข้ารับบริการจํานวน 603,060 ครั้ง จากเป้าหมายที่ได้รับจัดสรร 339,371 ครั้ง
.
ทั้งนี้ เมื่อผู้ป่วยได้รับการวินิจฉัยว่า “เป็นมะเร็ง” จะมีการพูดคุยกันระหว่างเจ้าหน้าที่และผู้ป่วย เพื่อตัดสินใจเลือกหน่วยบริการที่จะไปรักษา นอกจากนี้การดูแลผู้ป่วยไม่ได้จํากัดอยู่แค่ในโรงพยาบาล แต่ยังให้บริการด้านอื่น ๆ เช่น
.
• บริการระบบสาธารณสุขทางไกล (Telehealth)
• บริการปรึกษาเภสัชกรทางไกล (Tele pharmacy)
• การให้ยาเคมีบําบัดที่บ้าน (Home Chemotherapy) สําหรับผู้ป่วยที่มีอาการตามเกณฑ์ที่กําหนดและขึ้นอยู่กับดุลยพินิจของแพทย์
.
จากสถิติจํานวนผู้ป่วยโรคมะเร็งข้างต้น ชี้ให้เห็นว่าผู้ป่วยสามารถเข้ารับการรักษาได้มากและเร็วขึ้น จากนี้ต่อไป รัฐบาลยังคงเดินหน้าดูแลคุณภาพชีวิตของผู้ป่วยอย่างเต็มที่ ไม่เฉพาะกับโรคมะเร็งเท่านั้น แต่ยังรวมถึงโรคเรื้อรังและร้ายแรงอื่น ๆ
.
อ่านเพิ่มเติม คลิกhttps://www.thaigov.go.th/news/contents/details/58647
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.กห. กำชับทุกเหล่าทัพ จัดกำลังพลและเครื่องมือช่าง หนุนเสริมพื้นที่เสี่ยงอุทกภัย
วันพุธที่ 31 สิงหาคม 2565
รมว.กห. กําชับทุกเหล่าทัพ จัดกําลังพลและเครื่องมือช่าง หนุนเสริมพื้นที่เสี่ยงอุทกภัย
โฆษก กห. เปิดเผยว่า  พล.อ.ประยุทธ์ จันทร์โอชา รมว.กห. ได้กําชับสั่งการทุกเหล่าทัพ ที่มีหน่วยทหารในพื้นที่ ติดตามสภาพอากาศและสถานการณ์น้ํา และให้ประสานกับฝ่ายปกครอง และ กทม. สนับสนุนแจ้งเตือน เฝ้าระวังและให้การช่วยเหลือประชาชนในพื้นที่ประสบอุทกภัย
โดยเฉพาะ พื้นที่เสี่ยงน้ําท่วมขัง พื้นที่ริมแม่น้ําสายหลัก และพื้นที่ฝนสะสมต่อเนื่อง เสี่ยงดินโคลนถล่มและน้ําท่วมฉับพลัน
โดย รมว.กห. ย้ําให้จัดกําลังพลและเครื่องมือช่าง เข้าช่วยเหลือประชาชนเร่งด่วน เพื่อดูแลความปลอดภัยและแก้ปัญหาความเดือดร้อนของประชาชนขั้นต้น โดยเฉพาะ การเข้าไปช่วยเสริมแนวคันกั้นน้ําในพื้นที่ต่ําและพื้นที่เขตเมือง การเปิดทางน้ําและการระบายน้ําออกจากพื้นที่ต่ําน้ําท่วมขัง และให้จัดยานพาหนะอํานวยความสะดวกการเดินทางของประชาชนในพื้นที่น้ําท่วมขัง ต่อเนื่องไปถึงการสนับสนุนฟื้นฟูหลังน้ําท่วม จนกว่าสถานการณ์จะปกติ
รัฐบาลไทย-ข่าวทำเนียบรัฐบาล-พม. ห่วงใยกลุ่มเปราะบางเดือดร้อนจากอุทกภัย สั่งการทีม One Home พม. ทั่วประเทศ เร่งช่วยเหลือโดยเร็วที่สุด
วันพุธที่ 5 ตุลาคม 2565
พม. ห่วงใยกลุ่มเปราะบางเดือดร้อนจากอุทกภัย สั่งการทีม One Home พม. ทั่วประเทศ เร่งช่วยเหลือโดยเร็วที่สุด
พม. ห่วงใยกลุ่มเปราะบางเดือดร้อนจากอุทกภัย สั่งการทีม One Home พม. ทั่วประเทศ เร่งช่วยเหลือโดยเร็วที่สุด
วันนี้ (5 ต.ค. 65) เวลา 10.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ด้วย สถานการณ์อุทกภัยเกิดขึ้นในหลายพื้นที่ทั่วประเทศ ซึ่งส่งผลกระทบต่อประชาชนจํานวนมากในวงกว้าง โดยเฉพาะกลุ่มเปราะบางตั้งแต่ เด็ก เยาวชน คนพิการ ผู้สูงอายุ และผู้ด้อยโอกาส ทั้งนี้ กระทรวงการพัฒนาสังคมและความมั่นคงของมนุษย์ (พม.) มีความห่วงใยประชาชนและกลุ่มเปราะบางที่ประสบอุทกภัยเป็นอย่างมาก ตนจึงได้สั่งการพัฒนาสังคมและความมั่นคงของมนุษย์จังหวัด พร้อมด้วยทีม One Home พม. เร่งลงพื้นที่สํารวจกลุ่มเปราะบางที่ประสบปัญหาความเดือดร้อนจากอุทกภัยและเข้าช่วยเหลือเพื่อบรรเทาความเดือดร้อนในเบื้องต้น อีกทั้งบูรณาการความร่วมมือกับหน่วยงานที่เกี่ยวข้องในพื้นที่ เพื่อให้ความช่วยเหลือโดยเร็วที่สุด ซึ่งขณะนี้ พัฒนาสังคมและความมั่นคงของมนุษย์จังหวัด พร้อมด้วยทีม One Home พม. ได้ลงพื้นที่เข้าช่วยเหลือประชาชนและกลุ่มเปราะบางที่ประสบปัญหาความเดือดร้อนจากอุทกภัยในหลายจังหวัดแล้ว
นายอนุกูลกล่าวเพิ่มเติมว่า สําหรับแนวทางการช่วยเหลือในเบื้องต้น กระทรวง พม. จะพิจารณาความช่วยเหลือเป็นเงินสงเคราะห์ครอบครัวสําหรับประชาชนผู้ได้รับผลกระทบและผู้เสียชีวิต การจัดทีมสหวิชาชีพลงพื้นที่เพื่อเข้าไปให้คําปรึกษาแนะนําและฟื้นฟูสภาพจิตใจ เพื่อลดผลกระทบทางด้านจิตใจ การมอบถุงยังชีพ เครื่องอุปโภคบริโภคที่จําเป็น และการซ่อมแซมบ้านสําหรับผู้สูงอายุและคนพิการหลังน้ําลด เป็นต้น ทั้งนี้ ประชาชนและกลุ่มเปราะบางที่ได้รับความเดือดร้อนจากอุทกภัย สามารถติดต่อขอความช่วยเหลือได้ตลอด 24 ชั่วโมง เพียงกด โทร. 1300 สายด่วน พม. หรือ สํานักงานพัฒนาสังคมและความมั่นคงของมนุษย์จังหวัดทั่วประเทศ ศูนย์ช่วยเหลือสังคมตําบล ศูนย์ช่วยเหลือสังคมชุมชน และอาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-สำนักงานสลากฯ ชี้แจงรายละเอียดการปรับระบบสุ่มคัดเลือกสลากในโครงการซื้อ-จองล่วงหน้า ฯ
วันศุกร์ที่ 30 กันยายน 2565
สํานักงานสลากฯ ชี้แจงรายละเอียดการปรับระบบสุ่มคัดเลือกสลากในโครงการซื้อ-จองล่วงหน้า ฯ
สํานักงานสลากฯ ชี้แจงรายละเอียดการปรับระบบสุ่มคัดเลือกสลากในโครงการซื้อ-จองล่วงหน้า ฯ ไม่ได้เป็นการได้สลากงวดเว้นงวด แต่เป็นการเพิ่มโอกาสให้ผู้มีสิทธิฯ เข้าถึงสลากคนละ 5 เล่มได้อย่างเท่าเทียม
วันนี้ (30 กันยายน 2565) พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวต่อผู้สื่อข่าวถึงการที่สํานักงานสลากฯ จะดําเนินการใช้วิธีสุ่มคัดเลือก หรือแรนดอมในการรับสิทธิ์ทํารายการซื้อ-จองล่วงหน้าฯ ว่า แนวทางนี้จะเป็นการทําให้ผู้มีสิทธิซื้อจองสามารถเข้าถึงสลากฯนําไปจําหน่ายได้อย่างเท่าเทียมกัน ซึ่งผู้มีสิทธิ์สามารถทํารายการได้ในแต่ละงวด โดยเอาจํานวนผู้มีสิทธิ์ในระบบทุกคนมาทําการสุ่มคัดเลือก ให้ได้จํานวนคนพอดีกับจํานวนสลากในระบบที่มีอยู่ คนละ 5 เล่ม หลังจากนั้น เมื่อได้จํานวนผู้มีสิทธิ์ทํารายการในงวดนั้นแล้ว ผู้สิทธิ์จะต้องเข้ามายืนยันการทํารายการก็จะได้รับสลากไปจําหน่าย ส่วนผู้ที่ไม่ได้ถูกสุ่มคัดเลือกในงวดนั้น จะได้รับสิทธิ์ทํารายการในงวดถัดไปทันทีแบบอัตโนมัติ ซึ่งแตกต่างจากระบบเดิมที่เปิดให้ซื้อจองแบบใครมาก่อนได้ก่อน ซึ่งอาจจะไม่ได้รับสลากไปขายเลยก็ได้
"จากการที่มีการสื่อสารข้อมูลที่คลาดเคลื่อน จนทําให้เกิดความเข้าว่า วิธีการสุ่มคัดเลือกแบบใหม่ จะทําให้ผู้ซื้อ-จองฯ ได้รับสลากงวดเว้นงวดนั้น ไม่เป็นความจริง เพราะข้อเท็จจริง คือ การสุ่มคัดเลือกในการรับสิทธิ์ทํารายการซื้อ-จองล่วงหน้าฯ เป็นการสุ่มคัดเลือกที่ ถ้าไม่ได้รับการสุ่มในงวดนี้ก็จะได้รับสิทธิ์งวดหน้าโดยอัตโนมัติ เป็นการันตีว่า งวดหน้าจะได้รับสลากอย่างแน่นอน ดังนั้น จะมีความแตกต่างจากที่ผ่านมา ซึ่งผู้ซื้อ-จองฯ จะต้องไปกดทํารายการด้วยตนเอง ต้องกดแย่งกันอาจจะไม่มีทางทํารายการได้เลย เพราะไปแย่งไม่ทัน แต่การสุ่มแบบนี้ โอกาสที่จะได้ทุกงวดก็ยังมีอยู่"
พันโท หนุน กล่าวต่อว่า วิธีนี้สํานักงานสลากฯ มุ่งหวังว่าจะช่วยลดปัญหาการเข้าถึงการทํารายการซื้อ-จองล่วงหน้าฯ ไม่ต้องมีปัญหาการต่อคิวทํารายการหน้าตู้เอทีเอ็ม ในขณะเดียวกันผู้พิการหรือผู้สูงอายุก็ได้รับความสะดวก ไม่ต้องเดินทางไปรอจองคิวตั้งแต่เช้า อีกทั้งยังลดข้อจํากัดการเข้าถึงเทคโนโลยีได้ด้วย
“ที่สําคัญขอยืนยันว่า ระบบสุ่มคัดเลือกที่ดําเนินการนี้ จะมีความเป็นธรรม และเป็นการกระจายให้ผู้ที่อยู่ในระบบซื้อจองได้มีโอกาสเข้าถึงสลากคนละ 5 เล่มทุกคนอย่างเสมอภาคเท่าเทียมกัน” ผู้อํานวยการสํานักงานสลากกินแบ่งรัฐบาล กล่าวทิ้งท้าย
รัฐบาลไทย-ข่าวทำเนียบรัฐบาล-ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 14 กันยายน 2565
วันพุธที่ 14 กันยายน 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 14 กันยายน 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 วันพุธที่ 14 กันยายน 2565 ณ เวลา 12.00 น. มีประชาชนลงทะเบียนแล้วทั้งสิ้น 12,056,824 ราย
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 วันพุธที่ 14 กันยายน 2565 ณ เวลา 12.00 น. มีประชาชนลงทะเบียนแล้วทั้งสิ้น 12,056,824 ราย โดยเป็นการลงทะเบียนผ่านเว็บไซต์ 8,036,357 ราย และลงทะเบียนผ่านหน่วยงานรับลงทะเบียน 4,020,467 ราย ทั้งนี้ ประชาชนที่สนใจสามารถลงทะเบียนได้ 2 ช่องทาง คือ 1) ลงทะเบียนผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน หรือ 2) ลงทะเบียนผ่านหน่วยงานรับลงทะเบียนทั้ง 7 หน่วยงาน ได้แก่ สาขาของธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทย จํากัด (มหาชน) (ธนาคารกรุงไทยฯ) สํานักงานคลังจังหวัดทั้ง 76 จังหวัดทั่วประเทศ สังกัดกรมบัญชีกลาง ที่ว่าการอําเภอทั้ง 878 อําเภอทั่วประเทศ ภายใต้กระทรวงมหาดไทย สํานักงานเขตกรุงเทพมหานคร ทั้ง 50 เขต และศาลาว่าการเมืองพัทยา เมืองพัทยา ตามวันและเวลาทําการของแต่ละหน่วยงาน ได้ตั้งแต่วันที่ 5 กันยายน 2565 จนถึงวันที่ 19 ตุลาคม 2565 สําหรับการลงทะเบียนในช่วงวันหยุดเสาร์ – อาทิตย์ ประชาชนที่สนใจเข้าร่วมโครงการฯ สามารถลงทะเบียนได้ที่สาขาของธนาคารข้างต้นที่เปิดให้บริการในห้างสรรพสินค้า เพื่อเป็นการอํานวยความสะดวกให้แก่ประชาชนที่ไม่สามารถลงทะเบียนได้ในวันธรรมดา
โฆษกกระทรวงการคลังได้กล่าวเพิ่มเติมว่า การสมัครลงทะเบียนเข้าร่วมโครงการฯ ไม่มีค่าใช้จ่ายในการลงทะเบียน โดยประชาชนที่สนใจและมีคุณสมบัติตามที่โครงการฯ กําหนดสามารถลงทะเบียนได้ทุกคน รวมถึงผู้ที่อยู่ในครอบครัวเดียวกันสามารถลงทะเบียนได้ทุกคน “ไม่ใช่หนึ่งครอบครัวหนึ่งสิทธิ” ทั้งนี้ ผู้ลงทะเบียนทุกคนที่ลงทะเบียนเสร็จเรียบร้อยแล้ว สามารถ “ตรวจสอบสถานะการลงทะเบียน” ด้วยตนเองผ่านทางเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th หรือตรวจสอบผ่านหน่วยงานรับลงทะเบียนทุกหน่วยงานได้ทุกวันศุกร์ของสัปดาห์ถัดไป โดยเริ่มตั้งแต่วันศุกร์ที่ 16 กันยายน 2565
สํานักงานปลัดกระทรวงการคลัง โทร. 094-858-9794 (เวลาทําการ 08.30 – 16.30 น.)
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105, 08-5842-7106, 08-5842-7107 (เวลาทําการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทําการ 08.30 – 17.30 น.)
รัฐบาลไทย-ข่าวทำเนียบรัฐบาล-ดีอีเอส พบข่าวปลอมสุขภาพคนสนใจพุ่งสวนขาลงโควิด
วันเสาร์ที่ 24 กันยายน 2565
ดีอีเอส พบข่าวปลอมสุขภาพคนสนใจพุ่งสวนขาลงโควิด
ดีอีเอส พบข่าวปลอมสุขภาพคนสนใจพุ่งสวนขาลงโควิด
ดีอีเอสสรุปสถานการณ์ข่าวปลอมสัปดาห์ล่าสุดพบ6ใน10ข่าวปลอมคนสนใจมากสุดอยู่ในกลุ่มข่าวสุขภาพสวนกระแสขาลงข่าวโควิด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่16–22ก.ย. 65โดยศูนย์ต่อต้านข่าวปลอมพบข้อความที่เข้ามาจํานวน10,905,386ข้อความโดยมีข้อความที่ต้องดําเนินการตรวจสอบ(Verify)ทั้งสิ้น413ข้อความรวมเรื่องที่ต้องดําเนินการตรวจสอบ148เรื่องในจํานวนนี้เป็นเรื่องCovid-19จํานวน5เรื่อง
อย่างไรก็ตามเมื่อพิจารณาจากข่าวปลอมที่ได้รับความสนใจลําดับต้นๆในสัปดาห์ล่าสุดนี้พบว่าส่วนใหญ่เป็นข่าวในกลุ่มข่าวสุขภาพและผลิตภัณฑ์สุขภาพโดยติดอยู่ใน10ลําดับแรกถึง6ข่าวสวนกระแสข่าวโควิดที่อยู่ในช่วงขาลง
ทั้งนี้ข่าวปลอมที่มีคนสนใจสูงสุด10อันดับมีดังนี้อันดับ1โทรศัพท์ส่งผลต่อคลื่นสมองทําให้สภาวะก่อนนอนไม่สงบหลับยากอันดับ2ทําใบขับขี่ไม่ต้องสอบที่ขนส่งแบบถูกกฎหมาย100%ผ่านไลน์อันดับ3ไทยจะได้รับผลกระทบจากพายุกุหลาบช่วงปลายเดือนก.ย. 65อันดับ4สารซักฟอกในสบู่เหลวถ้าใช้ร่วมกับสารประกอบตระกูลเอมีนจะกลายเป็นสารก่อมะเร็งอันดับ5ตลาดหลักทรัพย์แห่งประเทศไทยเปิดซื้อหุ้นด้วยเงิน1,000บาทได้รับปันผล4,000 - 6,000บาท/อาทิตย์
อันดับ6สมุนไพรผู้หญิงวีจิเน่ช่วยดูแลภาวะมดลูกต่ํามดลูกหย่อนอันดับ7พายุโซนร้อนกําลังแรงเตรียมเข้าภาคอีสานในอีก8 - 9วันอันดับ8ผลิตภัณฑ์อะแด็พโต-แอร์ฟื้นฟูปอดและร่างกายไอเหนื่อยง่ายหายใจไม่อิ่มอันดับ9ผลิตภัณฑ์BalanceU/Ucoreไทรอยด์เป็นพิษรักษาหายขาดคอโตตาโปนคอยุบตาเล็กลงผอมลงขี้ร้อนร่างกายกลับมาเป็นปกติหลับยากใจสั่นหลับง่ายใจไม่สั่นอีกเลยและอันดับ10กินถั่วลิสงวันละ1กํามือช่วยรักษาอาการวัยทองอารมณ์แปรปรวน
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
***************
รัฐบาลไทย-ข่าวทำเนียบรัฐบาล-เราต้องทำอย่างไร? เมื่อโควิดเป็นโรคที่ต้องเฝ้าระวัง
วันอังคารที่ 18 ตุลาคม 2565
เราต้องทําอย่างไร? เมื่อโควิดเป็นโรคที่ต้องเฝ้าระวัง
...
รัฐบาลไทย-ข่าวทำเนียบรัฐบาล-โฆษกรัฐบาลเผยรัฐบาลเตือนคนไทยที่จะเดินทางไปต่างประเทศให้เช็กสถานการณ์ประเทศปลายทางก่อนการเดินทางหลังเกิดเหตุภัยธรรมชาติ ไต้หวัน ญี่ปุ่น และ เม็กซิโก
วันอังคารที่ 20 กันยายน 2565
โฆษกรัฐบาลเผยรัฐบาลเตือนคนไทยที่จะเดินทางไปต่างประเทศให้เช็กสถานการณ์ประเทศปลายทางก่อนการเดินทางหลังเกิดเหตุภัยธรรมชาติ ไต้หวัน ญี่ปุ่น และ เม็กซิโก
โฆษกรัฐบาลเผยรัฐบาลเตือนคนไทยที่จะเดินทางไปต่างประเทศให้เช็กสถานการณ์ประเทศปลายทางก่อนการเดินทางหลังเกิดเหตุภัยธรรมชาติ ไต้หวัน ญี่ปุ่น และ เม็กซิโก
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า รัฐบาลห่วงใยประชาชนที่จะเดินทางไปต่างประเทศ ขอให้เช็กสถานการณ์ในประเทศปลายทางก่อนเดินทางเพื่อความปลอดภัย
จากกรณีเกิดเหตุแผ่นดินไหวรุนแรงขนาด 6.8 ที่เมืองไถตง ไต้หวัน เกิดความเสียหายในหลายพื้นที่ และสถานการณ์พายุไต้ฝุ่นหมายเลข 14 ที่ญี่ปุ่นรุนแรงขึ้น เกิดฝนตกหนัก เสี่ยงที่จะเกิดภัยพิบัติจากปริมาณฝน รวมถึงลมกระโชกแรงในภูมิภาคคิวชู และโอกินาวะ
รวมทั้ง สถานเอกอัครราชทูต ณ กรุงเม็กซิโก รายงานว่า เมื่อวานนี้ (19 กันยายน 2565) ทางการเม็กซิโกได้จัดการซ้อมรับมือแผ่นดินไหว ซึ่งภายหลังการซ้อมไม่นาน ได้เกิดแผ่นดินไหวใหญ่ความรุนแรง 7.7 ริกเตอร์ มีจุดศูนย์กลางอยู่ใกล้ชายฝั่งแปซิฟิกในรัฐ Michoacán ที่ระดับความลึกประมาณ 15 กม. ห่างจากกรุงเม็กซิโกประมาณ 600 กม. ประชาชนในกรุงเม็กซิโกสามารถรับรู้ถึงแรงสั่นสะเทือน และพากันออกจากอาคารบ้านเรือนอีกครั้งหลังการซ้อม
“รัฐบาลห่วงใยประชาชนที่จะเดินทางไปยังต่างประเทศขอให้ตรวจสอบสถานการณ์ประเทศปลายทางที่จะเดินทางไปเพื่อหลีกเลี่ยงสถานการณ์ที่ไม่ปลอดภัย ใช้ความระมัดระวังในการเดินทางและหลีกเลี่ยงบริเวณพื้นที่เสี่ยง ซึ่งในชั้นนี้ ทั้งสามเหตุการณ์ยังไม่มีรายงานว่ามีผลกระทบต่อชีวิตของคนไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-​หมดห่วง!! รมว.เฮ้ง สั่ง จ่ายเงินประกันรายได้แรงงานเก็บเบอร์รี่แล้วกว่าแสนบาท
วันเสาร์ที่ 22 ตุลาคม 2565
​หมดห่วง!! รมว.เฮ้ง สั่ง จ่ายเงินประกันรายได้แรงงานเก็บเบอร์รี่แล้วกว่าแสนบาท
วันที่ 22 ตุลาคม 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณีนางสาวศิริบูรณ์ ชื่นชม และพวก รวม 8 ราย ที่เดินทางไปเก็บผลไม้ป่าในประเทศฟินแลนด์ ฤดูกาลปี 2022 ได้ยื่นหนังสือต่อ นายสุรชัย ชัยตระกูลทอง ผู้ช่วยรัฐมนตรีประจํากระทรวงแ
เมื่อวันที่ 12 ตุลาคม ที่ผ่านมา ร้องขอให้ช่วยเหลือเนื่องจากไม่ได้รับความเป็นธรรมเรื่องค่าจ้างและสวัสดิการ ซึ่งกระทรวงฯ รับปากจะดูแลและให้ความเป็นธรรมกับทุกฝ่าย ล่าสุดหลังตรวจสอบหลักฐานข้อเท็จจริง ได้ช่วยเหลือแรงงานเก็บผลไม้ป่าฟินแลนด์กลุ่มดังกล่าว โดยนําเงินประกันรายได้หลังหักค่าใช้จ่ายมาตรฐาน ที่บริษัทผู้ประสานงานในประเทศไทยวางหลักประกัน ไว้ที่ธนาคารเพื่อการเกษตรและสหกรณ์การเกษตร จ่ายให้แรงงานตามสัดส่วน รวมทั้งสิ้นเป็นเงิน 103,445.28 บาท
“ผมพร้อมรับฟังและให้ความช่วยเหลือ แรงงานไทยที่ตั้งใจเดินทางไปทํางานต่างประเทศ เพื่อหารายได้ดูแลตนเองและครอบครัว คนเหล่านี้นํารายได้เข้าสู่ประเทศไทย หากไปทํางานแล้วประสบปัญหาผมไม่นิ่ง นอนใจแน่นอน ในปีหน้ากรมการจัดหางาน และกรมสวัสดิการและคุ้มครองแรงงาน จะตรวจสอบสัญญาจ้างให้มีการดูแลคนหางานให้ดียิ่งขึ้นและครอบคลุมขึ้น” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า มาตรการการเดินทางไปเก็บผลไม้ป่าในฟินแลนด์ ฤดูกาลปี 2022 ระบุให้บริษัทผู้รับซื้อผลไม้ป่าฟินแลนด์/บริษัทผู้ประสานงานในประเทศไทย ต้องประกันรายได้หลังหักค่าใช้จ่ายให้คนงานไทยโดยวางหลักประกันทางการเงินตามจํานวนที่กรมการจัดหางานกําหนด ณ ธนาคารเพื่อการเกษตรและสหกรณ์การเกษตร และหลังสิ้นสุดฤดูกาลต้องดําเนินการให้คนงานไทยมีรายได้หลังหักค่าใช้จ่ายไม่ต่ํากว่า 30,240 บาท
“ขณะนี้แรงงานส่วนใหญ่ได้เดินทางกลับถึงประเทศไทย และกลับสู่ภูมิลําเนาแล้ว ผมจึงได้มอบหมายสํานักงานจัดหางานจังหวัดทั่วประเทศสอบข้อเท็จจริงกับคนหางาน หากรายได้หลังหักค่าใช้จ่ายมาตรฐาน ได้แก่ ค่าใช้จ่ายก่อนเดินทาง และค่าใช้จ่ายขณะทํางานในฟินแลนด์ ซึ่งประกอบด้วย ค่าที่พัก ค่าอาหาร และค่าเช่ารถ ไม่เป็นไปตามที่กําหนด สามารถรวบรวมเอกสารหลักฐานการเงินยื่นคําร้องทุกข์ได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 หรือที่กองบริหารแรงงานไทยไปต่างประเทศ กรมการจัดหางาน ภายในวันที่ 21 พฤศจิกายน 2565 หรือหากต้องการสอบถามข้อมูลเพิ่มเติมสามารถติดต่อได้ที่ กองบริหารแรงงานไทยไปต่างประเทศ โทร 02 245 6708 ในวันและเวลาราชการ” อธิบดีกรมการจัดหางาน กล่าว
ด้านนางสาวศิริบูรณ์ ชื่นชม แรงงานเก็บผลไม้ป่า กล่าวว่า เมื่อวานนี้ตนได้รับเงินประกันรายได้ จํานวน 30,240 บาทแล้ว ซึ่งรู้สึกดีใจมากที่กระทรวงแรงงานดูแลให้ความช่วยเหลืออย่างรวดเร็ว ไม่ทอดทิ้งแรงงานที่ได้รับความเดือดร้อน
รัฐบาลไทย-ข่าวทำเนียบรัฐบาล-PM chairs alms-giving ceremony in remembrance of His Majesty late King Bhumibol
วันพฤหัสบดีที่ 13 ตุลาคม 2565
PM chairs alms-giving ceremony in remembrance of His Majesty late King Bhumibol
PM chairs alms-giving ceremony in remembrance of His Majesty late King Bhumibol
October 13, 2022, at 07.0 0hrs, at Santi Maitri Building, Government House, Prime Minister and Defense Minister Gen. Prayut Chan-o-cha and spouse Assoc. Prof. Naraporn Chan-o-cha presided over the alms-giving ceremony on occasion of the anniversary of His Majesty late King Bhumibol’s passing. Participated in the ceremony were members of the cabinet and spouses, chiefs of public agencies and organizations, public officials, and the media.
Upon arrival at the Outer Santi Maitri Building, the Prime Minister and spouse lit candle and incense sticks to pay homage to the Triple Gems, and laid the golden offerings in front of His Majesty’s portrait. Following the chanting by 10 senior monks, he and the participants presented the monks with the triple robes and offerings. He, then, paid homage to the Triple Gems, and His Majesty’s portrait, and led the participants to give alms to the monks in front of Thai Khu Fah and Santi Maitri Buildings to end the ceremony.
รัฐบาลไทย-ข่าวทำเนียบรัฐบาล-วธ.ร่วมประชุมรัฐมนตรีอาเซียนที่กำกับดูแลงานด้านวัฒนธรรมและศิลปะ (AMCA) ครั้งที่ 10 และการประชุมที่เกี่ยวข้องกับประเทศคู่เจรจา
วันศุกร์ที่ 28 ตุลาคม 2565
วธ.ร่วมประชุมรัฐมนตรีอาเซียนที่กํากับดูแลงานด้านวัฒนธรรมและศิลปะ (AMCA) ครั้งที่ 10 และการประชุมที่เกี่ยวข้องกับประเทศคู่เจรจา
วธ.ร่วมประชุมรัฐมนตรีอาเซียนที่กํากับดูแลงานด้านวัฒนธรรมและศิลปะ (AMCA) ครั้งที่ 10 และการประชุมที่เกี่ยวข้องกับประเทศคู่เจรจา หัวข้อ “การส่งเสริมบทบาทด้านวัฒนธรรมและศิลปะอาเซียนในยุคหลังการระบาดของโควิด-19
วธ.ร่วมประชุมรัฐมนตรีอาเซียนที่กํากับดูแลงานด้านวัฒนธรรมและศิลปะ (AMCA) ครั้งที่ 10 และการประชุมที่เกี่ยวข้องกับประเทศคู่เจรจา หัวข้อ “การส่งเสริมบทบาทด้านวัฒนธรรมและศิลปะอาเซียนในยุคหลังการระบาดของโควิด-19
เมื่อวันที่ 27 ตุลาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุถิกา อิศรางกูร ณ อยุธยา รองปลัดกระทรวงวัฒนธรรม นางสาวดารุณี ธรรมโพธิ์ดล ที่ปรึกษากระทรวงวัฒนธรรมด้านต่างประเทศ และผู้แทนของกระทรวงวัฒนธรรมประเทศไทย เข้าร่วมการประชุมรัฐมนตรีอาเซียนที่กํากับดูแลงานด้านวัฒนธรรมและศิลปะ (AMCA) ครั้งที่ 10 และการประชุมที่เกี่ยวข้องกับประเทศคู่เจรจา หัวข้อ “การส่งเสริมบทบาทด้านวัฒนธรรมและศิลปะอาเซียนในยุคหลังการระบาดของโควิด-19 เพื่อการพัฒนาที่ยั่งยืน” ผ่านระบบการประชุมทางไกล (Video Conference) ณ ห้องประชุม 1 ชั้น 8 อาคารวัฒนธรรมวิศิษฏ์ กระทรวงวัฒนธรรม โดยมี นางสวนสวรรค์ วิยะเกต (Mrs.Suanesavanh Vignaket) รัฐมนตรีว่าการกระทรวงแถลงข่าว วัฒนธรรม และท่องเที่ยว สาธารณรัฐประชาธิปไตยประชาชนลาว เป็นเจ้าภาพในการจัดการประชุมดังกล่าว
ทั้งนี้ รัฐมนตรีว่าการกระทรวงวัฒนธรรมได้แสดงวิสัยทัศน์ในหัวข้อการประชุมครั้งนี้ โดยนําเสนอโครงการและกิจกรรมที่กระทรวงวัฒนธรรมไทยได้ดําเนินการและร่วมมือกับหน่วยงานที่เกี่ยวข้องเพื่อให้การส่งเสริมวัฒนธรรมและศิลปะอาเซียนมีความต่อเนื่องทั้งในระยะเปลี่ยนผ่าน และหลังการระบาดของโควิด-19 อาทิ การจัดกิจกรรมในรูปแบบผสมผสานทั้งออนไลน์และออฟไลน์ การใช้เทคโนโลยีดิจิทัลเข้ามามีส่วนในการเผยแพร่และสร้างปฏิสัมพันธ์ระหว่างผู้เข้าร่วมกิจกรรม นอกจากนี้ ยังได้เน้นย้ําถึงความสําคัญในการจัดเก็บข้อมูลทางวัฒนธรรมเพื่อนําไปต่อยอดและใช้ประโยชน์ในการสร้างสรรค์และผลักดันความร่วมมือด้านวัฒนธรรมและศิลปะของภูมิภาคอาเซียน ต่อไป
รัฐบาลไทย-ข่าวทำเนียบรัฐบาล-ครม.เห็นชอบให้ยกเว้นการแสดงใบรับรองแพทย์และการต้องมารับใบอนุญาตทำงานด้วยตนเอง สำหรับคนต่างด้าวที่ได้รับการตรวจลงตราประเภทคนอยู่ชั่วคราวเป็นกรณีพิเศษ ประเภทผู้พำนักระยะยาว
วันอังคารที่ 18 ตุลาคม 2565
ครม.เห็นชอบให้ยกเว้นการแสดงใบรับรองแพทย์และการต้องมารับใบอนุญาตทํางานด้วยตนเอง สําหรับคนต่างด้าวที่ได้รับการตรวจลงตราประเภทคนอยู่ชั่วคราวเป็นกรณีพิเศษ ประเภทผู้พํานักระยะยาว
ครม.เห็นชอบให้ยกเว้นการแสดงใบรับรองแพทย์และการต้องมารับใบอนุญาตทํางานด้วยตนเอง สําหรับคนต่างด้าวที่ได้รับการตรวจลงตราประเภทคนอยู่ชั่วคราวเป็นกรณีพิเศษ ประเภทผู้พํานักระยะยาว(long-term resident visa) หรือ LTR Visa
วันที่ 18 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบเรื่องการยกเว้นการแสดงใบรับรองแพทย์และการต้องมารับใบอนุญาตทํางานที่นายทะเบียนออกให้ด้วยตนเอง สําหรับคนต่างด้าวที่ได้รับการตรวจลงตราประเภทคนอยู่ชั่วคราวเป็นกรณีพิเศษ ประเภทผู้พํานักระยะยาว(long-term resident visa) หรือ LTR Visa ที่ต้องการขออนุญาตทํางานในราชอาณาจักร เพื่อเป็นการอํานวยความสะดวกและลดขั้นตอนติดต่อกับหน่วยงานภาครัฐให้กับคนต่างด้าวที่ประสงค์เข้ามาลงทุนหรืออยู่อาศัยในประเทศไทย เป็นการตอบสนองต่อมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทยของรัฐบาล
ทั้งนี้กระทรวงแรงงานจะออกร่างประกาศ ที่จะกําหนดให้คนต่างด้าวและผู้ติดตามซึ่งเป็นคู่สมรสที่ชอบด้วยกฎหมาย ซึ่งได้รับการตรวจลงตราประเภทคนอยู่ชั่วคราวเป็นกรณีพิเศษประเภทผู้พํานักระยะยาว(LTR Visa) ตามประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูงสู่ประเทศไทย ลงวันที่ 25 พฤษภาคม 2565 ที่จะขออนุญาตทํางานในราชอาณาจักร ได้รับการยกเว้นการแสดงใบรับรองแพทย์และการต้องมารับใบอนุญาตทํางานที่นายทะเบียนออกให้ด้วยตนเอง
รัฐบาลไทย-ข่าวทำเนียบรัฐบาล-ปลัดเกษตรฯ นำคณะผู้บริหารกระทรวงเกษตรฯ เปิดงานสัมมนา กรมการข้าว
วันอังคารที่ 13 กันยายน 2565
ปลัดเกษตรฯ นําคณะผู้บริหารกระทรวงเกษตรฯ เปิดงานสัมมนา กรมการข้าว
ปลัดเกษตรฯ นําคณะผู้บริหารกระทรวงเกษตรฯ เปิดงานสัมมนา กรมการข้าว พร้อมบรรยายพิเศษ “การขับเคลื่อนภาคเกษตรอย่างยั่งยืนในยุค Next Normal” มุ่งยกระดับบุคลากร เน้นพัฒนากระบวนการผลิตเมล็ดพันธุ์ข้าว
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการสัมมนา“สรุปผลการดําเนินงานและแนวทางการพัฒนากระบวนการผลิตเมล็ดพันธุ์ข้าวคุณภาพดีทั้งระบบ” พร้อมบรรยายพิเศษในหัวข้อ “การขับเคลื่อนภาคเกษตรอย่างยั่งยืนในยุค Next Normal” และมอบทุนการศึกษาบุตรบุคลากรกรมการข้าวให้กับผู้อํานวยการสํานัก/กอง ที่มีบุตรของบุคลากรได้รับทุน ณ โรงแรมกระบี่รีสอร์ท อําเภอเมือง จังหวัดกระบี่ โดยมีคณะผู้บริหารกระทรวงเกษตรและสหกรณ์ นางสาวนนทิชา วรรณสว่าง นายกฤษ อุตตมะเวทิน รองอธิบดีกรมการข้าว และบุคลากรกรมการข้าวในส่วนกลางและส่วนภูมิภาค จํานวนทั้งสิ้น 300 คน เข้าร่วม ว่า การบรรยายพิเศษในวันนี้ มุ่งหวังในการสร้างความเข้าใจแนวทางการดําเนินงานและพัฒนาการทํางานไปในทิศทางเดียวกัน เพื่อให้การดําเนินงานเกิดการบูรณาการอย่างมีประสิทธิภาพ สําหรับกรมการข้าวมีความเชื่อมโยงของแผนนโยบายสําคัญกับภารกิจของกระทรวงเกษตรและสหกรณ์ มีหน้าที่ในการขับเคลื่อนนโยบายสู่การปฏิบัติ สร้างการขับเคลื่อนภาคการเกษตรโดยมุ่งเน้นเป้าหมายยุทธศาสตร์ชาติที่ต้องการให้ “ประเทศไทยเป็นหนึ่งในผู้เล่นสําคัญด้านการผลิตและการส่งออกในเวทีโลก” รวมทั้งเป้าหมายนโยบายและแผนพัฒนาเศรษฐกิจและสังคมแห่งชาติและแผนอื่นๆที่เกี่ยวข้องกับด้านการเกษตร โดยพิจารณาสถานการณ์และแนวโน้มที่เกี่ยวข้องในทุกระดับ ทั้งสถานการณ์โลกที่เกี่ยวข้องกับด้านการเกษตร โอกาสและภัยคุกคามของภาคเกษตรจากสถานการณ์การแพร่ระบาดของโควิด-19 ที่เร่งให้โลกเข้าสู่ยุค Next Normal อย่างรวดเร็ว โดยปี 2565 ถือเป็นช่วงเวลาที่มีความสําคัญในการปรับแนวทางการทํางาน การพัฒนากําลังคนภาคเกษตร พัฒนากระบวนการทํางาน ผลักดันวิจัยและนวัตกรรมเกษตร และยกระดับความร่วมมือเครือข่ายจากทุกภาคส่วน
“ประเทศไทยมีเกษตรกรผู้ปลูกข้าว ทั่วทั้งประเทศกว่า 4.49 ล้านครัวเรือน คิดเป็นเนื้อที่ปลูกกว่า 61 ล้านไร่ ซึ่งถือเป็นสินค้าเกษตรลําดับหนึ่งของประเทศ จึงจําเป็นที่กรมการข้าวซึ่งมีหน้าที่รับผิดชอบโดยตรง จะต้องเสริมสร้างศักยภาพบุลลากรให้ทันต่อการเปลี่ยนแปลงของโลก และพัฒนากระบวนการผลิตเมล็ดพันธุ์ข้าวคุณภาพดีทั้งระบบ เพื่อสร้างความเชื่อมั่นและตอบสนองเกษตรกรผู้ปลูกข้าว ต่อความต้องการเมล็ดพันธุ์ข้าวคุณภาพดีอย่างเพียงพอและทั่วถึง ทันต่อฤดูกาลเพาะปลูกได้อย่างยั่งยืน” ดร. ทองเปลว กล่าว
ทั้งนี้ กรมการข้าว มีภารกิจหน้าที่ที่เกี่ยวข้องกับเมล็ดพันธุ์ข้าว ได้แก่ การศึกษา วิจัย ทดลอง และพัฒนาพันธุ์ข้าว เทคโนโลยีการผลิต การอารักขา วิทยาการหลังการเก็บเกี่ยว การแปรรูป และมาตรฐานพันธุ์ข้าว อีกทั้งการดําเนินการเกี่ยวกับการอนุรักษ์พันธุกรรมและคุ้มครองพันธุ์ข้าว การดําเนินการเกี่ยวกับการตรวจสอบและรับรองมาตรฐานข้าว และการดําเนินการผลิตและส่งเสริมสนับสนุนเกี่ยวกับเมล็ดพันธุ์ข้าว ซึ่งครอบคลุมการส่งเสริมและสนับสนุนในด้านการผลิตเมล็ดพันธุ์ข้าวคุณภาพดี 4 ชั้นพันธุ์ ได้แก่ ชั้นพันธุ์คัด ชั้นพันธุ์หลัก ชั้นพันธุ์ขยาย และชั้นพันธุ์จําหน่าย
รัฐบาลไทย-ข่าวทำเนียบรัฐบาล-​ปลัดกระทรวงกลาโหมให้การต้อนรับผู้อำนวยการสำนักข่าวกรองแห่งชาติ เครือรัฐออสเตรเลีย (อต.) ในโอกาสเดินทางมาเยือนประเทศไทย
วันพุธที่ 19 ตุลาคม 2565
​ปลัดกระทรวงกลาโหมให้การต้อนรับผู้อํานวยการสํานักข่าวกรองแห่งชาติ เครือรัฐออสเตรเลีย (อต.) ในโอกาสเดินทางมาเยือนประเทศไทย
​เช้านี้ที่กระทรวงกลาโหม พลเอก สนิธชนก สังขจันทร์ ปลัดกระทรวงกลาโหม ได้ให้การต้อนรับ นาย Andrew Shearer (แอนดริว เชียเรอย์) ผู้อํานวยการสํานักข่าวกรองแห่งชาติเครือรัฐออสเตรเลีย (อต.) เทียบเท่าปลัดกระทรวงกลาโหม
ในโอกาสเดินทางมาเยือนประเทศไทย ระหว่างวันที ๑๘ - ๒๐ ตุลาคม ๒๕๖๕ เพื่อหารือเกี่ยวกับความร่วมมือด้านความมั่นคง
​ทั้งนี้ ไทยและเครือรัฐออสเตรเลีย มีความสัมพันธ์อันดีระหว่างกันมาเป็นเวลานาน โดยทั้งสองประเทศมีการส่งเสริมความสัมพันธ์ในด้านต่าง ๆ อย่างใกล้ชิด ทั้งในระดับทวิภาคีและพหุภาคี ตลอดจนได้พัฒนาความร่วมมือทางทหารมาอย่างต่อเนื่อง อาทิ การแลกเปลี่ยนที่นั่งศึกษาหลักสูตรทางทหาร การฝึก ร่วม/ผสม และการแลกเปลี่ยนการเยือนของผู้นําระดับสูงทางทหาร ทั้งในระดับกระทรวงกลาโหม กองบัญชาการกองทัพไทย และเหล่าทัพ รวมทั้งความร่วมมือด้านการต่อต้านการก่อการร้าย และอาชญากรรมข้ามชาติ ดังนั้นการเข้าเยี่ยมคํานับในครั้งนี้จึงนับเป็นโอกาสอันดีที่จะได้พบปะผู้บังคับบัญชาระดับสูงของหน่วยงานในต่างประเทศ อันจะเป็นการส่งเสริมความสัมพันธ์ของทั้งสองประเทศให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-อนุมัติงบกลาง 664 ล้านบาทให้กรมชลประทาน ใช้จัดหาเครื่องจักรกลสูบน้ำ 203 เครื่อง เพื่อเพิ่มประสิทธิภาพและแก้ปัญหาอุทกภัยและภัยแล้ง
วันอังคารที่ 6 กันยายน 2565
อนุมัติงบกลาง 664 ล้านบาทให้กรมชลประทาน ใช้จัดหาเครื่องจักรกลสูบน้ํา 203 เครื่อง เพื่อเพิ่มประสิทธิภาพและแก้ปัญหาอุทกภัยและภัยแล้ง
อนุมัติงบกลาง 664 ล้านบาทให้กรมชลประทาน ใช้จัดหาเครื่องจักรกลสูบน้ํา 203 เครื่อง เพื่อเพิ่มประสิทธิภาพและแก้ปัญหาอุทกภัยและภัยแล้ง
วันที่ 6 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงว่า ที่ประชุม คณะรัฐมนตรีวันนี้ อนุมัติงบกลางวงเงิน 664 ล้านบาทให้กรมชลประทาน จัดหาเครื่องจักรกลสูบน้ํา 203 เครื่อง เพื่อเพิ่มประสิทธิภาพและแก้ปัญหาอุทกภัยและภัยแล้ง
ทั้งนี้ กระทรวงเกษตรและสหกรณ์โดยกรมชลประทานมีความจําเป็นต้องดําเนินโครงการจัดหาเครื่องจักรกลสูบน้ํา ที่มีสมรรถนะสูงและมีคุณลักษณะเฉพาะตรงกับความจําเป็นใช้งานเพียงพอพร้อมสนับสนุนภารกิจของกรมชลประทานเพื่อ เพิ่มประสิทธิภาพปฏิบัติงานป้องกันความเสียหายและบรรเทาภัยที่เกิดจากน้ําให้รวดเร็วยิ่งขึ้นนอกจากนี้ ยังเป็นการทดแทนเครื่องสูบน้ําที่มีอายุการใช้งานมากและมีประสิทธิภาพการทํางานต่ํา ซ่อมแซมไม่คุ้มค่า รวมทั้งยังเป็นการปรับแผนวิธีการหรือแนวทางการประเชิญเหตุอุทกภัยและภัยแล้งเพิ่มประสิทธิภาพการปฎิบัติงานป้องกันความเสียหายและบรรเทาภัยอันเกิดจากน้ํา ช่วยเหลือเกษตรกรและประชาชนที่รวดเร็ว
โครงการจัดหาเครื่องจักรกลสูบน้ําเพื่อ เพิ่มประสิทธิภาพการแก้ปัญหาอุทกภัยและภัยแล้ง รวม 3 รายการ โดยเป็นเครื่องสูบน้ําชนิดหอยโข่งขับด้วยเครื่องยนต์ดีเซลขนาดท่อต่างๆ ดังนี้
-ขนาดท่อส่งไม่น้อยกว่า 8 นิ้ว จํานวน 27 เครื่อง งบประมาณ 67,130,100 ล้านบาท
-ขนาดท่อส่งไม่น้อยกว่า 10 นิ้ว จํานวน 34 เครื่อง งบประมาณ 99,749,200 ล้านบาท
-ขนาดท่อส่งไม่น้อยกว่า 14 นิ้ว จํานวน 142 เครื่อง งบประมาณ 497 ล้านบาท
รวมทั้งสิ้น 203 เครื่อง วงเงินรวมทั้งสิ้น 663,879,300 ล้านบาท
รัฐบาลไทย-ข่าวทำเนียบรัฐบาล-ลงทะเบียนเพื่อสวัสดิการแห่งรัฐวันแรกคึกคัก 1.86 ล้านคน ส่วนใหญ่เป็นการลงทะเบียนผ่านเว็บไซต์ กระทรวงการคลังทยอยแจ้งผลความถูกต้องของเอกสารทุกวันศุกร์ของสัปดาห์ถัดจากที่ลงทะเบียน
วันจันทร์ที่ 5 กันยายน 2565
ลงทะเบียนเพื่อสวัสดิการแห่งรัฐวันแรกคึกคัก 1.86 ล้านคน ส่วนใหญ่เป็นการลงทะเบียนผ่านเว็บไซต์ กระทรวงการคลังทยอยแจ้งผลความถูกต้องของเอกสารทุกวันศุกร์ของสัปดาห์ถัดจากที่ลงทะเบียน
ลงทะเบียนเพื่อสวัสดิการแห่งรัฐวันแรกคึกคัก 1.86 ล้านคน ส่วนใหญ่เป็นการลงทะเบียนผ่านเว็บไซต์ กระทรวงการคลังทยอยแจ้งผลความถูกต้องของเอกสารทุกวันศุกร์ของสัปดาห์ถัดจากที่ลงทะเบียน เริ่ม 16 ก.ย. สําหรับรอบแรก
วันที่ 5 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลโดยกระทรวงการคลังได้เปิดให้ประชาชนลงทะเบียนในโครงการลงทะเบียนเพื่อสวัสดิการแห่งรัฐ ปี 2565 ระหว่างวันที่ 5 ก.ย. – 19 ต.ค. 65 ผ่านช่องทาง เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th และหน่วยงานรับลงทะเบียน 7 หน่วยงาน ปรากฏว่าในวันที่ 5 ก.ย. 65 ซึ่งเป็นวันแรกของการรับลงทะเบียน บรรยากาศเป็นไปด้วยความคึกคัก มีประชาชนลงทะเบียนทั้งสิ้นแล้ว 1,862,622 ราย ซึ่งส่วนใหญ่เป็นการลงทะเบียนผ่านเว็บไซต์ 1,613,926 ราย และลงทะเบียนผ่านหน่วยงานรับลงทะเบียน 248,696 ราย
ทั้งนี้ ภายหลังลงทะเบียนแล้วประชาชนสามารถตรวจสอบสถานะการลงทะเบียน ด้วยตนเองผ่านทาง 2 เว็บไซต์ที่เปิดให้ลงทะเบียนข้างต้น ทุกวันศุกร์ของสัปดาห์ถัดไป โดยจะเริ่มประกาศผลสําหรับผู้ลงทะเบียนระหว่างวันที่ 5-8 ก.ย. 65 ในวันที่ 16 ก.ย. 65 เป็นชุดแรก หลังจากนั้นจะทยอยประกาศเป็นรอบ ได้แก่ ผู้ลงทะเบียนวันที่ 9-15 ก.ย. 65 ประกาศผลวันที่ 23 ก.ย. 65, ผู้ลงทะเบียน 16-22 ก.ย. 65 ประกาศผลวันที่ 30 ก.ย.65 , ผู้ลงทะเบียน 23-29 ก.ย. 65 ประกาศผลวันที่ 7 ต.ค. 65, ผู้ลงทะเบียนวันที่ 30 ก.ย.-6 ต.ค. 65 ประกาศผลวันที่ 14 ต.ค. 65, ผู้ลงทะเบียนวันที่ 7 -13 ต.ค. 65 ประกาศผลวันที่ 21 ต.ค. 65 และ ผู้ลงทะเบียนวันที่ 14-19 ต.ค. 65 ประกาศผล 28 ต.ค. 65
น.ส.ไตรศุลี กล่าวว่า การประกาศผลลงทะเบียนดังกล่าวจะเป็นการแจ้งว่าข้อมูลที่ได้ลงทะเบียนนั้นถูกต้องหรือไม่ หากถูกต้องแล้วก็รอการตรวจสอบคุณสมบัติซึ่งจะประกาศในช่วงเดือนม.ค. 66 แต่หากไม่ถูกต้องหรือไม่สมบูรณ์ ซึ่งเกิดจากกรณีที่ข้อมูลผู้ลงทะเบียนหรือครอบครัวที่ให้ไว้ไม่ตรงกับฐานข้อมูลของกรมการปกครอง ผู้ลงทะเบียนต้องแก้ไขข้อมูลด้วยตนเอง ณ หน่วยรับลงทะเบียนที่ลงทะเบียนหรือยื่นแบบฟอร์มให้แล้วเสร็จภายในวันที่ 3 พ.ย. 65
ทั้งนี้ กระทรวงการคลังจะประกาศรายชื่อผู้ผ่านคุณสมบัติและได้รับสิทธิสวัสดิการแห่งรัฐในเดือน ม.ค. 66 ซึ่งในช่วงเวลาดังกล่าวหากผู้ส่งเอกสารถูกต้อง แต่ไม่ผ่านคุณสมบัติก็สามารถดําเนินการยื่นอุทธรณ์ตามขั้นตอน หลังจากนั้นกระทรวงการคลังจะประกาศให้เริ่มยืนยันตัวตนเพื่อรับสิทธิที่ ธนาคารกรุงไทย ธนาคารเพื่อการเกษตรและสหกรณ์การเกษตร และ ธนาคารออมสิน และเริ่มใช้บัตรประชาชนในการรับสิทธิสวัสดิการแห่งรัฐต่อไป
รัฐบาลไทย-ข่าวทำเนียบรัฐบาล-ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
วันพฤหัสบดีที่ 3 พฤศจิกายน 2565
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
.....
เป็นอีกหนึ่งข่าวดี ที่สํานักงานเพื่อสิทธิมนุษยชนแห่งสหประชาชาติ (Office of the High Commissioner for Human Rights: OHCHR) ได้เล็งเห็นความพยายามของรัฐบาล และได้ “ชื่นชม” ประเทศไทยที่ประกาศใช้ พ.ร.บ.ป้องกันและปราบปรามการทรมานและการกระทําให้บุคคลสูญหาย พ.ศ. 2565
.
โดย OHCHR มองว่ากฎหมายฉบับนี้ เป็นก้าวสําคัญในการ “ปฏิบัติตามคํามั่นของไทย” เพื่อขจัดการกระทําทรมาน และการกระทําให้บุคคลสูญหายให้หมดสิ้น รวมทั้งการให้ความยุติธรรมกับผู้เสียหายในเหตุการณ์ดังกล่าว ซึ่งเนื้อหาจะครอบคลุมในเรื่อง ดังนี้
.
• สิทธิในการไม่ถูกทรมานเป็นสิทธิมนุษยชนที่ไม่อาจระงับชั่วคราวได้ (non-derogation)
• หลักการไม่ส่งใครกลับไปเผชิญอันตราย (non-refoulement)
.
ซึ่งจะช่วยป้องกันไม่ให้เจ้าหน้าที่ขับไล่ เนรเทศ หรือส่งบุคคลใดไปยังอีกประเทศหนึ่งที่อาจเผชิญความเสี่ยงต่อการกระทําที่โหดร้าย ไร้มนุษยธรรม หรือที่ย่ํายีศักดิ์ศรี หรือการกระทําให้บุคคลสูญหาย
.
ทั้งนี้ OHCHR ชื่นชมไทยที่ได้ปฏิบัติตามคํามั่นที่ให้ไว้ในการทบทวนสิทธิมนุษยชนครั้งล่าสุดตามกระบวนการ Universal Periodic Review (UPR) และระบุว่า หลังจากที่มีกรอบกฎหมายบังคับใช้ในประเทศแล้ว ก็จะสามารถดําเนินการในกระบวนการลําดับถัดไป คือ
.
• การให้สัตยาบันต่ออนุสัญญาระหว่างประเทศว่าด้วยการคุ้มครองบุคคลทุกคนจากการหายสาบสูญโดยถูกบังคับ (International Convention for the Protection of All Persons from Enforced Disappearance)
• พิธีสารเลือกรับของอนุสัญญาว่าด้วยการต่อต้านการทรมาน และการกระทําอื่น ๆ ที่โหดร้าย ไร้มนุษยธรรม หรือที่ย่ํายีศักดิ์ศรี (Optional Protocol to the Convention against Torture and other Cruel, Inhuman or Degrading Treatment or Punishment)
.
อ่านเพิ่มเติม คลิกhttps://www.thaigov.go.th/news/contents/details/61184
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ความคืบหน้ามาตรการรักษาระดับการบริโภคภายในประเทศ ปี 2565 ระยะที่ 2
วันศุกร์ที่ 21 ตุลาคม 2565
ความคืบหน้ามาตรการรักษาระดับการบริโภคภายในประเทศ ปี 2565 ระยะที่ 2
ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 โดยจากข้อมูลสะสม ณ วันพฤหัสบดีที่ 20 ตุลาคม 2565 เวลา 23.00 น. พบว่า มีผู้ใช้สิทธิทุกโครงการรวม 38.22 ล้านคน และมียอดใช้จ่ายสะสมทั้งสิ้น 40,390.3 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยถึงความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 ซึ่งประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 และโครงการคนละครึ่ง ระยะที่ 5 โดยจากข้อมูลสะสม ณ วันพฤหัสบดีที่ 20 ตุลาคม 2565 เวลา 23.00 น. พบว่า มีผู้ใช้สิทธิทุกโครงการรวม 38.22 ล้านคน และมียอดใช้จ่ายสะสมทั้งสิ้น 40,390.3 ล้านบาท โดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิจํานวน 13.14 ล้านคน และมียอดใช้จ่ายสะสม 5,069.5 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิจํานวน 1.06 ล้านคน และมียอดใช้จ่ายสะสม 379.2 ล้านบาท
3. โครงการคนละครึ่ง ระยะที่ 5 มีผู้ใช้สิทธิจํานวน 24.02 ล้านคน และมียอดใช้จ่ายรวม 34,941.6 ล้านบาท โดยแบ่งเป็นเงินที่ประชาชนจ่ายจํานวน 17,786.3 ล้านบาท และเงินที่รัฐร่วมจ่ายจํานวน 17,155.3 ล้านบาท ทั้งนี้ สําหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม 14,609.7 ล้านบาท ร้านธงฟ้า 7,044.4 ล้านบาท ร้าน OTOP 1,666.5 ล้านบาท ร้านค้าทั่วไป 11,014.4 ล้านบาท ร้านบริการ 562.1 ล้านบาท และกิจการขนส่งสาธารณะ 44.5 ล้านบาท สําหรับผู้ประกอบการร้านค้าที่เข้าร่วมโครงการคนละครึ่ง ระยะที่ 5 มีผู้ประกอบการร้านค้าเข้าร่วมแล้วจํานวน 9.68 แสนราย โดยเป็นผู้ประกอบการรายใหม่ 2.30 หมื่นราย
ทั้งนี้ โฆษกกระทรวงการคลังกล่าวเพิ่มเติมว่า ขณะนี้ มีจํานวนประชาชนผู้ใช้สิทธิโครงการครบ 800 บาท แล้วจํานวนประมาณ 9.27 ล้านคน คิดเป็นร้อยละ 38.6 ของจํานวนผู้ได้รับสิทธิทั้งหมด โดยประชาชนที่ได้รับสิทธิโครงการคนละครึ่ง ระยะที่ 5 ที่ยังมีสิทธิคงเหลือสามารถใช้จ่ายได้อย่างต่อเนื่องต่อไปจนถึงวันจันทร์ที่ 31 ตุลาคม 2565 ระหว่างเวลา 06.00 น. – 22.59 น. ผ่านแอปพลิเคชันเป๋าตัง โดยขอเชิญชวนให้ประชาชนเร่งใช้สิทธิให้ครบวงเงินโครงการ 800 บาท ภายในระยะเวลาที่กําหนด
สําหรับผู้ประกอบการร้านค้าที่มีคุณสมบัติเป็นไปตามเงื่อนไขที่โครงการกําหนดและสนใจเข้าร่วมโครงการคนละครึ่ง ระยะที่ 5 สามารถลงทะเบียนเข้าร่วมโครงการได้อย่างต่อเนื่องทุกวันตามช่องทางที่กําหนดจนถึงวันศุกร์ที่ 28 ตุลาคม 2565
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ โทร. 08-5842-7102, 08-5842-7103,
08-5842-7104, 08-5842-7105, 08-5842-7106, 08-5842-7107, 08-5842-7108 (เวลาทําการ 08.30 – 16.30 น.)
ไปรษณีย์อิเล็กทรอนิกส์ [emailprotected]
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม.เห็นชอบให้ประเทศไทยรับเป็นเจ้าภาพการจัดการแข่งขันกีฬาซีเกมส์ ครั้งที่ 33 และกีฬาอาเซียนพาราเกมส์ ปี 2568 กรอบวงเงิน 2,055 ล้านบาท
วันพุธที่ 28 กันยายน 2565
ครม.เห็นชอบให้ประเทศไทยรับเป็นเจ้าภาพการจัดการแข่งขันกีฬาซีเกมส์ ครั้งที่ 33 และกีฬาอาเซียนพาราเกมส์ ปี 2568 กรอบวงเงิน 2,055 ล้านบาท
ครม.เห็นชอบให้ประเทศไทยรับเป็นเจ้าภาพการจัดการแข่งขันกีฬาซีเกมส์ ครั้งที่ 33 และกีฬาอาเซียนพาราเกมส์ ปี 2568 กรอบวงเงิน 2,055 ล้านบาท
วันที่ 27 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.) เห็นชอบให้ประเทศไทยเสนอตัวเป็นเจ้าภาพการจัดการแข่งขันกีฬาซีเกมส์ ครั้งที่ 33 ในปี 2568 และกีฬาอาเซียนพาราเกมส์ ปี 2568 กรอบวงเงินงบประมาณค่าใช้จ่ายรวม 2,055 ล้านบาท แบ่งเป็น ขอรับสนับสนุนจากงบประมาณ 1,683 ล้านบาท, รายรับจากฝ่ายสิทธิประโยชน์ 200 ล้านบาท, ค่าจําหน่ายบัตรเข้าชมการแข่งขัน 20 ล้านบาท, ค่าลงทะเบียนเข้าร่วมการแข่งขันกีฬาซีเกมส์ของนักกีฬาและเจ้าหน้าที่ 134 ล้านบาท และค่าลงทะเบียนเข้าร่วมการแข่งขันกีฬาอาเซียนพาราเกมส์ 16 ล้านบาท
สําหรับการเสนอตัวเป็นเจ้าภาพการจัดการแข่งขันซีเกมส์ ในครั้งนี้เนื่องจากถึงรอบของไทยที่จะต้องเสนอตัวเป็นเจ้าภาพ และขณะนี้ยังไม่มีประเทศใดเสนอตัวเพื่อแข่งขันเป็นเจ้าภาพในปี 2568 ซึ่งครั้งล่าสุดที่ไทยเป็นเจ้าภาพจัดการแข่งขันซีเกมส์ในปี 2550
น.ส.ไตรศุลี กล่าวว่า สําหรับประโยชน์ที่คาดว่าจะได้รับ ประกอบด้วย เป็นการสร้างภาพลักษณ์ที่ดีของประเทศไทยสู่สายตาประชาคมอาเซียน, สร้างความเชื่อมั่นให้กับนักท่องเที่ยวและนักลงทุนนานาชาติ ให้เห็นถึงศักยภาพความพร้อมของประเทศในทุกๆด้าน, สร้างรายได้ให้กับประเทศเกิดการหมุนเวียนในระบบ โดยจะมีรายได้จากการใช้จ่ายเงินของนักท่องเที่ยวต่างชาติเพิ่มมากขึ้น รวมทั้งการใช้จ่ายเงินของนักกีฬา เจ้าหน้าที่ ผู้แทนองค์กรกีฬาต่างๆ และผู้สังเกตการณ์ ประมาณ 12,000 คน และประเทศไทยจะได้แสดงความเป็นผู้นําด้านอุตสาหกรรมการท่องเที่ยวและกีฬา
ทั้งนี้ จะมีจังหวัดเป้าหมายที่จะร่วมกันเป็นเจ้าภาพ ประกอบด้วย จังหวัดเชียงใหม่ เช่น สนามกีฬาสมโภชเชียงใหม่ 700 ปี, จังหวัดชลบุรี เช่น ศูนย์กีฬาภาคตะวันออก บางละมุง, จังหวัดนครราชสีมา เช่น สนามกีฬาเฉลิมพระเกียรติ 80 พรรษา, จังหวัดภูเก็ตและสงขลา เช่น สนามกีฬาสุระกุล และสนามกีฬาติณสูลานนท์ และกรุงเทพมหานคร เช่น สนามราชมังคลากีฬาสถาน สนามศุภชลาศัย พร้อมกันนี้ ระหว่างการประชุม ได้มีการเสนอเพิ่มกลุ่มจังหวัดเป้าหมายอีก 1 พื้นที่ คือกลุ่มจังหวัดอันดามัน ซึ่งประกอบด้วย จังหวัดกระบี่ ตรัง พังงา ภูเก็ต ระนองและสตูล
ทั้งนี้ สนามสําหรับพิธีเปิดและพิธีปิด จะต้องมีความจุตั้งแต่ 20,000 ที่นั่งขึ้นไป ส่วนการถ่ายทอดสดการแข่งขันจะขอรับการสนับสนุนจากคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.)
รัฐบาลไทย-ข่าวทำเนียบรัฐบาล-“กรุงไทย” เสริมแกร่งธุรกิจ ด้วยสินเชื่อฟื้นฟูเพื่อการปรับตัว ติดปีกธุรกิจเมกะเทรนด์โลก ดอกเบี้ย 2 ปีแรก 2% ยกเว้นดอกเบี้ย 6 เดือนแรก
วันอังคารที่ 25 ตุลาคม 2565
“กรุงไทย” เสริมแกร่งธุรกิจ ด้วยสินเชื่อฟื้นฟูเพื่อการปรับตัว ติดปีกธุรกิจเมกะเทรนด์โลก ดอกเบี้ย 2 ปีแรก 2% ยกเว้นดอกเบี้ย 6 เดือนแรก
กรุงไทยออกมาตรการสินเชื่อฟื้นฟูเพื่อการปรับตัว สนับสนุนผู้ประกอบการ เสริมศักยภาพการแข่งขัน ติดปีก 3 ธุรกิจเมกะเทรนด์โลก “เทคโนโลยีดิจิทัล ธุรกิจที่เป็นมิตรกับสิ่งแวดล้อม และนวัตกรรมแห่งโลกอนาคต” ดอกเบี้ยคงที่ 2% 2 ปีแรก และยกเว้นดอกเบี้ย 6 เดือนแรก
ตามที่ธนาคารแห่งประเทศไทย (ธปท.) ได้ปรับปรุงหลักเกณฑ์สินเชื่อฟื้นฟู เพื่อช่วยเหลือผู้ประกอบธุรกิจที่ได้รับผลกระทบจากการแพร่ระบาดของโควิด-19 โดยเพิ่มประเภท “สินเชื่อเพื่อการปรับตัว” เพื่อสนับสนุนภาคธุรกิจปรับตัวให้สอดรับกับบริบทโลกใหม่ (new normal) และสภาพแวดล้อมทางธุรกิจที่เปลี่ยนแปลงไป
ธนาคารกรุงไทย ในฐานะธนาคารพาณิชย์ชั้นนําของประเทศ ขับเคลื่อนองค์กรด้วยนวัตกรรมและเทคโนโลยี เพื่อตอบโจทย์ความต้องการลูกค้าทุกกลุ่มในทุกมิติ ให้ความสําคัญกับการดูแลสิ่งแวดล้อม สังคม และธรรมาภิบาล (ESG) สนับสนุนการปรับตัวของภาคธุรกิจ โดยเฉพาะผู้ประกอบธุรกิจขนาดกลางและขนาดย่อม (SMEs) ซึ่งเป็นรากฐานสําคัญของเศรษฐกิจไทย พร้อมติดปีกธุรกิจเมกะเทรนด์โลก ด้วย มาตรการสินเชื่อฟื้นฟูระยะที่ 3 วงเงินสินเชื่อเพื่อการปรับตัว หรือ สินเชื่อฟื้นฟูเพื่อการปรับตัว สนับสนุนวงเงินสําหรับการปรับปรุง การพัฒนา หรือเสริมศักยภาพธุรกิจให้สอดรับกับบริบทโลกใหม่ (New Normal) ใน 3 รูปแบบ คือ กระแสเทคโนโลยีดิจิทัล (Digital) การดําเนินธุรกิจที่เป็นมิตรกับสิ่งแวดล้อม (Green) และนวัตกรรมแห่งโลกอนาคต (Innovation) ซึ่งเป็นเมกะเทรนด์ธุรกิจของโลก
สินเชื่อฟื้นฟูเพื่อการปรับตัว เพิ่มความคล่องตัวให้ผู้ประกอบการ ด้วยวงเงินกู้สูงสุดไม่เกิน 150 ล้านบาท (รวมวงเงินกู้สินเชื้อฟื้นฟูและซอฟท์โลนเดิมจากทุกสถาบันการเงิน) ระยะเวลาผ่อนชําระสูงสุด 7 ปี อัตราดอกเบี้ยพิเศษ 2% ต่อปี ใน 2 ปีแรก โดยยกเว้นดอกเบี้ยใน 6 เดือนแรก (รัฐบาลรับภาระดอกเบี้ยให้ในช่วง 6 เดือนแรก) ส่วนปีที่ 3-5 อัตราดอกเบี้ยไม่เกิน 5% ต่อปี และตั้งแต่ปีที่ 6 เป็นต้นไป อัตราดอกเบี้ย MLR เปิดกว้างใช้หลักประกันได้ทั้งอสังหาริมทรัพย์ เงินฝาก และการค้ําประกันจากบรรษัทค้ําประกันสินเชื่ออุตสาหกรรมขนาดย่อม (บสย.) โดยเกณฑ์การพิจารณาวงเงินสินเชื่อ คุณสมบัติผู้กู้และเงื่อนไข ขึ้นอยู่กับการพิจารณาของธนาคาร และประกาศธนาคารแห่งประเทศไทย
ทั้งนี้ ธนาคารกรุงไทย พร้อมเป็นกลไกสนับสนุนการปรับตัวของผู้ประกอบธุรกิจในทุกด้าน เพื่อเสริมศักยภาพการแข่งขัน สร้างธุรกิจให้เติบโตอย่างยั่งยืน ตามพันธกิจ “กรุงไทย เคียงข้างไทย สู่ความยั่งยืน” ผ่านมาตรการสินเชื่อฟื้นฟู สินเชื่อธุรกิจ สินเชื่อเพื่ออนุรักษ์พลังงานและสิ่งแวดล้อม (Green Finance) สําหรับผู้ประกอบการที่สนใจสินเชื่อฟื้นฟูเพื่อการปรับตัว ติดต่อสํานักงานธุรกิจทั่วประเทศ ธนาคารกรุงไทยทุกสาขา หรือ หน่วยงานที่ดูแลสินเชื่อของท่าน สอบถามเพิ่มเติมติดต่อ Krungthai Contact Center โทร 02-111-1111 หรือศึกษารายละเอียดได้ที่ https://krungthai.com/link/megatrends-pr-news
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แจงไปงานบ้านนาสารจริง แต่ได้รับเชิญจาก ป.ป.ส.  ยันไม่รู้จัก "ผู้กองเดียร์"
วันจันทร์ที่ 26 กันยายน 2565
รัฐมนตรีว่าการกระทรวงยุติธรรม แจงไปงานบ้านนาสารจริง แต่ได้รับเชิญจาก ป.ป.ส.  ยันไม่รู้จัก "ผู้กองเดียร์"
รัฐมนตรีว่าการกระทรวงยุติธรรม แจงไปงานบ้านนาสารจริง แต่ได้รับเชิญจาก ป.ป.ส.  ยันไม่รู้จัก "ผู้กองเดียร์" ชี้ปกติลงพื้นที่คนมาร่วมถ่ายรูปเยอะ จากนี้ต้องระวังตัวมากขึ้น เตือนปชช.ระวังคนแอบอ้างชื่อ เตรียมให้ฝ่ายกฎหมายดําเนินคดี
นายสมศักดิ์ เทพสุทิน รมว.ยุติธรรม กล่าวถึงกรณีที่สื่อนําเสนอข่าวว่ามีหญิงที่อ้างชื่อว่า ผู้กองเดียร์ เชิญตนไปร่วมงานที่ ต.น้ําพุ อ.นาสาร จ.สุราษฎร์ธานี ว่า ตนไปงานนั้นตามคําเชิญของหน่วยงานกระทรวงยุติธรรม คือ สํานักงาน ป.ป.ส. โดยเป็นกําหนดการที่เพิ่มขึ้นมาจากเดิม เพราะตนต้องไปงานที่เกี่ยวกับพืชกระท่อม ที่ จ.สุราษฎร์ธานี พอดี ที่ตนได้ให้ความสําคัญกับบ้านนาสาร เพราะเป็นหมู่บ้านต้นแบบและนําร่องที่เก็บรักษาพืชกระท่อมไว้ให้ศึกษาและวิจัย ตั้งแต่ปี 2559 จนเราสามารถปลดล็อกพืชกระท่อมออกจากบัญชียาเสพติดได้สําเร็จ โดยเมื่อตนมาเป็น รมว.ยุติธรรม ได้ลงพื้นที่บ้านนาสาร 4 ครั้ง เพื่อรับฟังความคิดเห็นและศึกษาแนวทางจากชาวบ้านในพื้นที่ ส่วนประเด็นหญิงที่อ้างชื่อว่า "ผู้กองเดียร์" นั้น ตนไม่ทราบและไม่ได้รู้จัก ซึ่งการถ่ายรูปตามที่เป็นข่าวก็เป็นเรื่องปกติ ที่เวลาลงพื้นที่ก็จะมีคนมาถ่ายรูปด้วย ตนไม่รู้ว่าจะมีการนําไปใช้แบบไหน ดังนั้นต่อจากนี้ไปคงจะต้องมีการระมัดระวังตัวมากขึ้น
"การที่ผมไปบ้านนาสารในวันนั้น เพราะไปรับฟังชาวบ้านว่าพืชกระท่อมหลังปลดล็อกแล้วมีปัญหาอะไรหรือไม่ ก็ได้ทราบว่ามีปัญหาเรื่องการทําผลิตภัณฑ์ว่าทําไม่ได้ เมื่อกลับมายังกรุงเทพฯ ตนก็ได้ตั้งคณะอนุกรรมการประสานงาน เร่งรัด ส่งเสริมสนับสนุนการขอขึ้นทะเบียน ผลิตภัณฑ์สมุนไพร ยา อาหาร และเครื่องสําอางที่ผลิตจากพืชกระท่อม โดยมีตัวแทนจากหน่วยงานต่างๆ ที่เกี่ยวข้อง เพื่อศึกษาและปลดล็อกให้ทําผลิตภัณฑ์ได้ ที่ผ่านมามีประชาชนเข้ามาร้องขอความช่วยเหลือจากการถูกหลอกให้ลงทุนเกี่ยวกับพืชกระท่อม ทางกระทรวงยุติธรรมได้ดําเนินการช่วยเหลืออยู่ โดยต้องขอเตือนประชาชนทุกท่านให้ระวังเรื่องการลงทุน และการแอบอ้างเอาชื่อผมไปหาผลประโยชน์ ผมไม่มีส่วนเกี่ยวข้องใดๆ กับธุรกิจพืชกระท่อม ขอทุกท่านอย่าหลงเชื่อ และผมจะให้ฝ่ายกฎหมายดําเนินคดีกับผู้ที่นําชื่อไปแอบอ้างด้วย" นายสมศักดิ์ กล่าว
รัฐบาลไทย-ข่าวทำเนียบรัฐบาล-​ก.อุตฯ ร่วมพิธีทอดผ้าป่า เพื่อน้อมเกล้าน้อมกระหม่อมถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
วันพฤหัสบดีที่ 13 ตุลาคม 2565
​ก.อุตฯ ร่วมพิธีทอดผ้าป่า เพื่อน้อมเกล้าน้อมกระหม่อมถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
​ก.อุตฯ ร่วมพิธีทอดผ้าป่า เพื่อน้อมเกล้าน้อมกระหม่อมถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
วันนี้ (13 ตุลาคม 2565) เวลา 13.00 น. พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าไตรประกอบพิธีทอดผ้าป่า เพื่อน้อมเกล้าน้อมกระหม่อมถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสําหรับพระสงฆ์ไทย โดยมีพลเอกสุรยุทธ์ จุลานนท์ ประธานองคมนตรี เป็นประธานในพิธี โอกาสนี้นายวีระกิตติ์ รันทกิจธนวัชญ์ ผู้ตรวจราชการกระทรวงอุตสาหกรรม ได้เข้าร่วมพิธีทอดผ้าป่าฯ ณ วัดบวรนิเวศวิหาร ในครั้งนี้ด้วย
รัฐบาลไทย-ข่าวทำเนียบรัฐบาล-วธ. รุดตรวจสอบเร่งบูรณะเจดีย์วัดศรีสุพรรณ
วันศุกร์ที่ 30 กันยายน 2565
วธ. รุดตรวจสอบเร่งบูรณะเจดีย์วัดศรีสุพรรณ
วธ. รุดตรวจสอบเร่งบูรณะเจดีย์วัดศรีสุพรรณ
วธ. รุดตรวจสอบเร่งบูรณะเจดีย์วัดศรีสุพรรณ
จากกรณีที่ เจดีย์วัดศรีสุพรรณ จังหวัดเชียงใหม่ได้พังทลายลงมา เมื่อช่วงเย็นในวันที่ 29 กันยายน 2565 ที่ผ่านมา เกิดความเสียหายของเจดีย์ก่อครอบเจดีย์สมัยล้านนา โดยกรมศิลปากรได้ประสานหน่วยงานที่เกี่ยวข้องกันพื้นที่ โดยจะเข้าไปตรวจสอบโบราณวัตถุ ศิลปวัตถุ และปิดกั้นพื้นที่เพื่อความปลอดภัย
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตนได้สั่งการให้กรมศิลปากรได้เร่งไปตรวจสอบการพังทลายของเจดีย์วัดศรีสุพรรณ ทั้งนี้ได้รับรายงานจากกรมศิลปากรว่า การตรวจสอบเบื้องต้นพบความเสียหายของเจดีย์องค์นอก ซึ่งเป็นสิ่งก่อสร้างใหม่ สร้างครอบทับเจดีย์องค์เก่าซึ่งเป็นเจดีย์ แบบล้านนา ซึ่งมีสถานะเป็นโบราณสถานที่ยังไม่ได้รับการขึ้นทะเบียน ผลของความเสียหายครั้งนี้ กระทบถึงเจดีย์ภายในที่เป็นโบราณสถานด้วย อีกทั้งยังทําให้พบโบราณสถานวัตถุ อาทิ พระธาตุสมมติพระพุทธรูป ที่บรรจุอยู่ในองค์เจดีย์ และยังเผยให้เห็นถึงสิ่งก่อสร้าง​ว่ามีโครงสร้าง​มากกว่า​ 1 สมัยอย่างชัดเจน​ โดยแกนกลางชั้นในสุดเป็นอิฐ​ขนาดที่นิยมสร้างศาสนสถาน​สมัยล้านนา​ สอด้วยดิน​ ส่วนชั้นที่ก่อเสริมด้านนอกภายหลัง​ อิฐจะมีขนาดค่อนข้าง​เล็ก​ลงและสอด้วยปูน​ สอดคล้องกับความทรงจําของคนในพื้นที่​ ที่ระบุว่าเดิมมีเจดีย์​องค์​เก่าตั้งอยู่​ ต่อมามีการบูรณะก่อเสริมมาเรื่อยๆ​ การบูรณะครั้งสําคัญ​ คือ​ ช่วงราว​ พ.ศ.​ 2518 ซึ่งแสดงถึงวัตถุร่วมสมัยล้านนาและร่วมสมัยปัจจุบัน​อย่างเห็​นได้ชัด
ทั้งนี้ กรมศิลปากร โดยสํานักศิลปากรที่ 7 เชียงใหม่ ได้เข้าไปดําเนินการเร่งด่วน ในวันที่ 30 กันยายน 2565 เพื่อสํารวจจัดทําบัญชีทะเบียนโบราณวัตถุที่พบ และมอบให้ทางวัดเก็บรักษาเพื่อป้องกันการสูญหาย รวมถึงทําการสํารวจรูปทรงของเจดีย์องค์ในที่เป็นโบราณสถาน เพื่อหาแนวทางดําเนินการบูรณะ สําหรับเจดีย์องค์นอกจะได้หารือ และให้คําแนะนํากับทางวัดศรีสุพรรณเพื่อบูรณะให้มีรูปทรงที่เหมาะสมกับอัตลักษณ์ความเป็นล้านนาต่อไป โดยได้มอบหมายให้กรมศิลปากรได้รีบดําเนินการบูรณะอย่างเร่งด่วน ให้ถูกต้องตามหลักวิชาการ